Hér að neðan verður einkennum ofsakvíða lýst en neðst í skjalinu má finna meðferðarhandbók við ofsakvíða þar sem finna má leiðbeiningar um hvernig megi ná tökum á vandanum . Þessi vandi nefnist ofsakvíði , öðru nafni felmtursröskun . Ef þú ert að velta því fyrir þér hvort þú sért haldinn ofsakvíða , geta eftirfarandi spurningar komið þér að gagni . Andnauð 6 . Ótta við að deyja 12 . Áhyggjur af hvað kastið merki eða kunni að hafa í för með sér ( til dæmis missa stjórn á þér , fá hjartaáfall , missa vitið ) . Dæmi um einkenni sem fólk gæti farið að hlusta eftir eru eilitlar breytingar á hjartslætti . Við það að hlusta eftir slíkum breytingum , sem eilíflega eiga sér stað í líkamanum , fer fólk að taka betur eftir þeim og túlka á versta veg , sem hrint getur af stað kvíðakasti . Þess ber að geta að ofangreind einkenni eru eðlilegur hluti af meðfæddu neyðarviðbragði líkamans sem fer í gang þegar við metum að við séum í hættu stödd ( stundum er nóg að við hugsum að eitthvað slæmt geti gerst eins og að við gætum fallið á prófi ) . Þetta viðbragð hefur stuðlað að afkomu mannsins í áranna rás , gert honum kleift að berjast fyrir lífi sínu eða taka til fótanna þegar þörf var á . Ofangreind einkenni leiða hvorki til yfirliðs ( þar sem blóðþrýstingur hækkar í kvíðakasti en fellur við yfirlið ) , dauða ( þá væri mannveran löngu útdauð ) né geðveiki ( sturlunareinkenni eru af öðrum toga en kvíðaeinkenni ) .